projecte-aina/catalan_government_crawling huggingface dataset:
L'Ordre VEH/28/2019, de 15 de febrer, va aprovar el model 673 de la declaració informativa anual sobre indemnitzacions per pòlisses d'assegurances de vida susceptibles de tributar per l'impost sobre successions i donacions i va establir les condicions i el procediment per a la seva presentació.
D'aquesta forma es desenvolupava l'obligació d'informació introduïda a l'article 153 de la Llei 5/2017, del 28 de març, de mesures fiscals, administratives, financeres i del sector públic i de creació i regulació dels impostos sobre grans establiments comercials, sobre estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni, i prevista també a la disposició addicional tercera del Llibre segon del Codi tributari de Catalunya (Llei 17/2017, de l'1 d'agost).
Per tal d'incrementar la seguretat jurídica i facilitar el compliment d'aquesta obligació, resulta necessari introduir dues modificacions a l'Ordre VEH/28/2019, de 15 de febrer.
En primer lloc, es modifica l'article 3 per seguir el tenor literal del Codi tributari de Catalunya, que es refereix a la informació sobre les indemnitzacions pagades com a conseqüència de les pòlisses de les assegurances de vida contractades amb assegurats residents a Catalunya.
D'aquesta forma se substitueix la menció a les assegurances de vida contractades per persones residents a Catalunya, que es el que preveia l'article 153 de la Llei 5/2017, del 28 de març, anterior al Codi tributari de Catalunya.
En segon lloc, es modifica la disposició addicional amb la finalitat que el termini de presentació de les declaracions informatives anuals corresponents als exercicis 2017 i 2018 sigui entre l'1 i el 30 de setembre de 2019.
Atès que algunes entitats asseguradores hauran de facilitar un elevat volum d'informació, aquesta ampliació del termini pretén facilitar el compliment d'aquesta obligació.
Modificació de l'article 3 de l'Ordre VEH/28/2019, de 15 de febrer
Es modifica l'article 3 de l'Ordre VEH/28/2019, de 15 de febrer, que queda redactat de la manera següent:
"És objecte de la declaració en el model 673 la informació que conté l'annex d'aquesta Ordre, en relació amb cadascuna de les indemnitzacions pagades com a conseqüència de les pòlisses de les assegurances de vida contractades amb assegurats residents a Catalunya, en el període a què fa referència la declaració informativa."
Modificació de la disposició addicional de l'Ordre VEH/28/2019, de 15 de febrer
Es modifica la disposició addicional de l'Ordre VEH/28/2019, de 15 de febrer, que queda redactada de la manera següent:
"El termini de presentació de les declaracions informatives anuals, model 673, corresponents als exercicis 2017 i 2018 serà entre l'1 i el 30 de setembre de 2019, i contindran la informació relativa als anys 2017 i 2018."
Aquesta Ordre entra en vigor l'endemà de la seva publicació al Diari Oficial de la Generalitat de Catalunya.
Per encàrrec del despatx (Decret 51/2019, de 8 de març, DOGC núm. 7826A, de 8.3.2019)
La Generalitat, d'acord amb l'article 203.5 de l'Estatut d'autonomia de Catalunya, té competències per establir, mitjançant una llei del Parlament, els seus tributs propis, sobre els quals té capacitat normativa.
D'acord amb la Llei 6/2017, del 9 de maig, de l'impost sobre els actius no productius de les persones jurídiques, l'impost es configura com un tribut propi de la Generalitat de Catalunya, i té per objecte gravar els béns no productius i determinats drets que recauen sobre aquests quan formin part de l'actiu del subjecte passiu.
El Decret llei 8/2019, de 14 de maig, de modificació de la Llei 6/2017, del 9 de maig, de l'impost sobre els actius no productius de les persones jurídiques, modifica l'article 10 de l'esmentada Llei 6/2017, establint el termini i la forma de presentació i ingrés de l'autoliquidació corresponent.
El Decret llei inclou una disposició transitòria que determina que el termini per a la presentació i l'ingrés de les autoliquidacions corresponents als exercicis 2017, 2018 i 2019 serà entre l'1 d'octubre i el 30 de novembre de 2019.
L'article 10 de la Llei de l'impost estableix que el model d'autoliquidació s'ha d'aprovar per ordre del conseller del departament competent en matèria d'hisenda.
S'aprova el model d'autoliquidació 540, de l'impost sobre els actius no productius de les persones jurídiques, que consta a l'annex d'aquesta Ordre.
Estan obligades a presentar l'autoliquidació, model 540, les persones jurídiques i les entitats que, sense tenir personalitat jurídica, constitueixen una unitat econòmica o patrimoni separat susceptible d'imposició que, d'acord amb la normativa de l'impost, tenen la consideració de subjectes passius per la tinença, a la data de meritació de l'impost, de determinats actius no productius situats a Catalunya.
Forma i terminis de presentació i ingrés de l'autoliquidació
-1 La presentació de l'autoliquidació del model 540 s'ha de realitzar telemàticament, a través de la seu electrònica de l'Agència Tributària de Catalunya i s'ha d'efectuar l'ingrés corresponent per alguna de les formes habilitades per l'Agència Tributaria de Catalunya, entre els dies 1 i 30 del mes de juny següent a la data de meritació de l'impost.
-2 El termini de presentació i ingrés de les autoliquidacions del model 540 corresponents als exercicis 2017, 2018 i 2019, serà entre l'1 d'octubre i el 30 de novembre de 2019.
(Vegeu la imatge al final del document)
Vins amb denominacions d'origen
Definició de denominació d'origen
Modificació del rendiment productiu i del rendiment en premsa
Col·laboració entre consells reguladors de denominacions d'origen
Forma de coexistència entre denominacions d'origen
Vins amb denominacions d'origen qualificades
Definició de denominació d'origen qualificada
Temps mínim per a la qualificació
Tramitació del reconeixement d'una denominació d'origen qualificada i modificació del reglament
Traçabilitat dels vins de finca
Control de la traçabilitat dels vins de la terra
Consells reguladors de les denominacions d'origen
Règim jurídic, funcions i obligacions
Funcions i obligacions dels consells reguladors
Tutela dels consells reguladors
Procediment per incompliments lleus d'obligacions
Procediment per incompliments greus dels consells reguladors
Suspensió dels òrgans de govern dels consells reguladors
Entitats de certificació i control
Control tècnic, econòmic, financer i de gestió
Registre de consells reguladors de denominacions d'origen
Règim electoral dels consells reguladors
Convocatòria del procés electoral
Competències en funció inspectora
Exercici de la funció inspectora
Competències en procediment sancionador
Competències en matèria d'incoació i instrucció de procediments sancionadors per faltes lleus
Competències en matèria d'incoació i instrucció de procediments sancionadors en faltes greus
Competència en matèria d'incoació i instrucció en procediments sancionadors per faltes molt greus
Competència per resoldre els procediments sancionadors per faltes lleus
Competències per resoldre els procediments sancionadors per faltes greus
Competències per resoldre els procediments sancionadors per faltes molt greus
Composició del Consell Assessor de l'INCAVI
Quòrum d'assistència i de presa d'acords
Disposició transitòria 1 - Disposició transitòria 3
El President de la Generalitat de Catalunya
L'evolució de la crisi econòmica fa necessària l'adequació immediata del tipus d'interès de demora que fixa la Llei 15/2008, del 23 de desembre, de pressupostos de la Generalitat de Catalunya per al 2009.
El capítol II del títol V de l'Estatut d'autonomia regula el pressupost de la Generalitat.
L'article 211 estableix que la Generalitat té la competència exclusiva per a ordenar i regular les seves finances.
Per a adequar la normativa que incideix directament en l'activitat econòmica, especialment en el sector tributari, cal una ràpida reacció legislativa davant de la baixada coordinada que els bancs centrals fan dels tipus d'interès del diner, que va íntimament lligat al tipus d'interès legal del diner i al tipus d'interès de demora que fixen les lleis de pressupostos.
La modificació legislativa que introdueix aquesta llei pretén impulsar l'activitat econòmica, amb l'objectiu d'atenuar la situació de crisi.
Es tracta d'un ajustament que només es pot abordar amb una norma amb rang de llei.
Mitjançant el Reial decret llei 3/2009, del 27 de març, de mesures urgents en matèria tributària, financera i concursal davant l'evolució de la situació econòmica, l'Estat ha modificat diverses normes que afecten aquests àmbits.
Concretament, en matèria tributària, ha adequat el tipus d'interès del diner que fixa la Llei 2/2008, del 23 de desembre, de pressupostos generals de l'Estat per a l'any 2009.
Aquesta llei s'estructura en dos articles i una disposició final.
L'article 1 modifica el text refós de la Llei de finances públiques de Catalunya, aprovat pel Decret legislatiu 3/2002, del 24 de desembre, per tal d'habilitar, excepcionalment, el conseller o consellera competent en matèria d'economia i finances per a modificar el tipus d'interès de demora si es produeix una modificació del tipus d'interès legal del diner.
L'article 2 modifica el tipus d'interès de demora per a l'exercici pressupostari del 2009.
La disposició final estableix la data d'entrada en vigor d'aquesta llei.
Es modifica l'apartat 2 de l'article 14 del text refós de la Llei de finances públiques de Catalunya, aprovat pel Decret legislatiu 3/2002, del 24 de desembre, que resta redactat de la manera següent:.2.
L'interès de demora s'obté aplicant el tipus que determini la legislació estatal com a interès legal del diner vigent el dia que venci el termini que fixa l'apartat 1, incrementat un 25%, llevat que la llei de pressupostos n'estableixi un de diferent.
En aquest darrer cas, excepcionalment, si es modifica el tipus d'interès legal, el conseller o consellera competent en matèria d'economia i finances, mitjançant una ordre, pot modificar el tipus d'interès de demora aplicable durant la vigència del pressupost corresponent..
Es modifica l'apartat 2 de la disposició addicional primera de la Llei 15/2008, del 23 de desembre, de pressupostos de la Generalitat de Catalunya per al 2009, que resta redactat de la manera següent:.2.
El tipus d'interès de demora aplicable durant la vigència del pressupost corresponent a l'exercici pressupostari del 2009 és del 5%..
Palau de la Generalitat, 13 de maig de 2009
Conseller d'Economia i Finances
L'impost sobre les instal·lacions que incideixen en el medi ambient és un tribut propi de la Generalitat de Catalunya que pretén frenar el deteriorament de l'entorn natural i que ha estat establert mitjançant la Llei 5/2020, del 29 d'abril, de mesures fiscals, financeres, administratives i del sector públic i de creació de l'impost sobre les instal·lacions que incideixen en el medi ambient.
Es tracta d'un tribut que grava la incidència, l'alteració o el risc de deteriorament que ocasiona sobre el medi ambient la realització de les activitats que hi queden subjectes, mitjançant les instal·lacions i altres elements patrimonials afectes a aquestes.
Pel que fa a les activitats de producció, emmagatzematge o transformació d'energia elèctrica, l'impost es merita el 31 de desembre de cada any o en la data del cessament de l'activitat, si es produeix abans.
La presentació de l'autoliquidació de l'impost i el seu ingrés s'han d'efectuar entre els dies 1 i 20 del mes de gener següent a la data de meritació.
A més, en relació amb aquestes activitats, s'han d'efectuar pagaments fraccionats trimestrals en concepte de pagaments a compte del període impositiu en curs, en els primers vint dies naturals dels mesos d'abril, juliol i octubre de cada any natural.
En el cas de les activitats de transport d'energia elèctrica, de telefonia o de comunicacions telemàtiques per mitjà dels elements fixos del subministrament d'energia elèctrica o de les xarxes de comunicacions, l'impost no està subjecte a període impositiu i es merita el 30 de juny de cada any.
La presentació de l'autoliquidació i el seu ingrés s'han d'efectuar entre els dies 1 i 20 del mes d'octubre següent a la data de meritació.
Per tal de poder dur a terme la presentació de les autoliquidacions i dels pagaments fraccionats que s'han indicat, l'apartat 4 de l'article 18 de la Llei 5/2020, del 29 d'abril, estableix que els models corresponents s'han d'aprovar per ordre del conseller del departament competent en matèria d'hisenda.
En conseqüència, aquesta disposició resulta del tot necessària, eficaç i proporcionada als seus objectius, ofereix seguretat jurídica, compleix amb els principis de transparència i eficiència, i el seu contingut respon als principis de bona regulació.
Aprovació dels models 550 i 560
S'aproven els models següents d'autoliquidació de l'impost sobre les instal·lacions que incideixen en el medi ambient, els quals consten, respectivament, als annexos 1 i 2 d'aquesta Ordre:
a) Model d'autoliquidació 550 (producció, emmagatzematge o transformació d'energia elèctrica).
b) Model d'autoliquidació 560 (resta d'activitats).
Els models d'autoliquidació esmentats estan disponibles exclusivament en format electrònic a la seu electrònica de l'Agència Tributària de Catalunya.
Barcelona, 24 de juliol de 2020
La Generalitat, d'acord amb el que preveu l'article 203.5 de l'Estatut d'autonomia de Catalunya, té competències per establir, mitjançant una llei del Parlament, els seus tributs propis, sobre els quals té capacitat normativa.
La taxa per la realització de valoracions prèvies en l'àmbit dels tributs que gestiona la Generalitat de Catalunya és un tribut propi de la Generalitat, la qual és competent no només per establir-la sinó també per regular-ne la seva gestió.
En l'àmbit dels tributs que gestiona la Generalitat de Catalunya, la taxa per la realització de valoracions prèvies està regulada a l'article 6.5 del text refós de la Llei de taxes i preus públics de la Generalitat de Catalunya, aprovat pel del Decret legislatiu 3/2008, de 25 de juny.
La Llei 5/2020, del 29 d'abril, de mesures fiscals, financeres, administratives i del sector públic i de creació de l'impost sobre les instal·lacions que incideixen en el medi ambient, ha modificat el règim normatiu de la taxa per la realització de valoracions prèvies, establint d'una banda, que l'acreditament del pagament de la taxa s'exigeix com a condició prèvia per a admetre a tràmit la sol·licitud de valoració, i d'altra, que la taxa s'exigeix en règim d'autoliquidació.
L'article 6.5-5 del text refós de la Llei de taxes i preus públics de la Generalitat de Catalunya, incorporat amb l'entrada en vigor de la Llei 5/2020, disposa en el seu apartat segon que el model d'autoliquidació s'ha d'aprovar per ordre del conseller del departament competent en matèria tributària.
S'aprova el model d'autoliquidació 700, de la taxa per la realització de valoracions prèvies, que consta a l'annex d'aquesta Ordre.
El model d'autoliquidació esmentat està disponible exclusivament en format electrònic a la seu electrònica de l'Agència Tributària de Catalunya.
Barcelona, 2 de setembre de 2020
(Vegeu la imatge al final del document)
Sia notori a tots els ciutadans que el Govern ha aprovat i jo, en nom del Rei, i d'acord amb el que estableix l'article 67.6 de l'Estatut d'autonomia de Catalunya, promulgo el següent
L'article únic d'aquest Decret llei conté dues modificacions que afecten l'impost sobre el patrimoni: per una banda, es fixa l'import del mínim exempt en 500.000,00 euros i, per una altra, s'aprova per primer cop la tarifa de l'impost, que suposa, respecte de la tarifa estatal vigent fins ara, el manteniment dels imports dels vuit trams i l'increment dels tipus de gravamen en un 5%, llevat del corresponent al darrer tram, és a dir, per a la porció de base liquidable que excedeix de 10.695.996,06 euros, que s'incrementa en un 10%.
Les mesures assenyalades han d'ésser aprovades amb caràcter urgent, la qual cosa justifica que el Govern faci ús de l'instrument legislatiu excepcional del decret llei, a l'empara de l'article 64 de l'Estatut d'autonomia de Catalunya.
Aquesta urgència es verifica perquè cal aprovar les mesures amb efectes de 31 de desembre de 2012, data de meritació de l'impost corresponent a aquest any.
Per tot això, en ús de l'autorització concedida en l'article 64 de l'Estatut d'autonomia, a proposta del conseller d'Economia i Coneixement, i d'acord amb el Govern
Amb efectes del 31 de desembre de 2012, es modifica l'article 2 de la Llei 31/2002, del 30 de desembre, de mesures fiscals i administratives, que passa a tenir la redacció següent:
Amb efectes del 31 de desembre de 2012, la base liquidable de l'impost es grava amb els tipus de l'escala següent:
Aquest Decret llei entra en vigor l'endemà de la seva publicació al Diari Oficial de la Generalitat de Catalunya.
Barcelona, 27 de desembre de 2012
Aprovació dels models d'autoliquidació 510 i 900
Model d'autoliquidació número 510
Model d'autoliquidació número 900
La Generalitat de Catalunya té, d'acord amb l'article 203.5 de l'Estatut d'autonomia de Catalunya, competències per establir, mitjançant una llei del Parlament, els seus tributs propis, sobre els quals té capacitat normativa.
La Llei 14/2015, de 21 de juliol, de l'impost sobre els habitatges buits, i de modificació de normes tributàries i de la Llei 3/2012 estableix un nou impost que grava l'incompliment de la funció social de la propietat dels habitatges que romanen desocupats de manera permanent amb l'objectiu de reduir l'estoc d'habitatges buits i augmentar-ne la disposició en règim de lloguer social al territori de Catalunya.
L'article 15 de la Llei esmentada estableix que els subjectes passius de l'impost sobre els habitatges buits estan obligats a presentar l'autoliquidació de l'impost i a efectuar-ne l'ingrés corresponent dins el termini establert pel reglament del tribut.
Aquest article també estipula que cal aprovar un model d'autoliquidació de l'impost sobre els habitatges buits mitjançant ordre del conseller del departament competent en matèria tributària en el termini d'un mes a comptar de l'aprovació del reglament.
D'altra banda, la disposició modificativa primera de la Llei 14/2015, de 21 de juliol, introdueix canvis en els apartats 2 i 3 de l'article 59 de la Llei 4/1997, de 20 de maig, de protecció civil de Catalunya que afecten el càlcul del gravamen de l'impost, per la qual cosa es fa necessari adaptar el model d'autoliquidació d'aquest tribut a aquestes modificacions.
S'aproven els models d'autoliquidació 510, de l'impost sobre els habitatges buits, i 900, del gravamen de protecció civil, que figuren als annexos d'aquesta Ordre.
EL PRESIDENT DE LA GENERALITAT DE CATALUNYA
Catalunya, com totes les economies del seu entorn, està patint les conseqüències de la crisi econòmica i financera internacional.
La situació actual de dèficit i les repercussions que se'n deriven obliguen a prendre, amb urgència, mesures adreçades a incrementar els ingressos per tal de contribuir a cobrir una part de les necessitats de despesa.
Aquest és un dels objectius que persegueixen mesures tributàries com la regulada per aquesta llei.
En exercici de la capacitat normativa atribuïda a les comunitats autònomes per a regular determinats aspectes i elements dels tributs cedits per l'Estat, i davant la situació econòmica exposada, es considera que cal incrementar en dos punts el tipus de gravamen vigent per la transmissió d'immobles en l'impost sobre transmissions patrimonials i actes jurídics documentats: així, es passa del 8% al 10%.
Es mantenen, però, els tipus actuals aplicables a les transmissions d'habitatges de protecció pública, i també per a famílies nombroses, per a persones joves i per a persones amb discapacitat, atès que no es vol incrementar la càrrega fiscal que recau sobre aquell tipus d'immobles ni tampoc amb relació als col·lectius esmentats.
D'altra banda, l'increment fins al 10% comporta equiparar el tipus impositiu de les transmissions patrimonials oneroses de béns immobles al tipus vigent de l'impost sobre el valor afegit que grava el lliurament d'habitatges nous.
Aquesta llei conté un article únic i una disposició final d'entrada en vigor, fixada per a l'1 d'agost de 2013.
Es modifica la lletra a de l'article 32 de la Llei 25/1998, del 31 de desembre, de mesures administratives, fiscals i d'adaptació a l'euro, en la redacció establerta pel Decret llei 3/2010, del 29 de maig, de mesures urgents de contenció de la despesa i en matèria fiscal per a la reducció del dèficit públic, que resta redactada de la manera següent:
«a) La transmissió d'immobles i la constitució i la cessió de drets reals que recaiguin sobre béns immobles, llevat dels drets reals de garantia, tributa al tipus del 10%.»
Aquesta llei entra en vigor l'1 d'agost de 2013.
Palau de la Generalitat, 16 de juliol de 2013
Forma i terminis de presentació
Declaració informativa anual sobre indemnitzacions per pòlisses d'assegurances de vida susceptibles de tributar per l'impost sobre successions i donacions
La Llei 17/2017, de l'1 d'agost, del Codi tributari de Catalunya i d'aprovació dels llibres primer, segon i tercer, relatius a l'Administració tributària de la Generalitat, disposa en el seu article 122-6, que l'Administració tributària de la Generalitat de Catalunya pot obtenir de tercers dades amb transcendència tributària per procediments de captació d'informació de caràcter general o periòdic, o de caràcter individual, amb la finalitat de fer-les servir en l'exercici de les funcions d'aplicació dels tributs o de recaptació en període executiu que té atribuïdes per llei.
La Llei 5/2017, del 28 de març, de mesures fiscals, administratives, financeres i del sector públic i de creació i regulació dels impostos sobre grans establiments comercials, sobre estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni, estableix en el seu article 153 l'obligació de subministrament d'informació per part de les entitats asseguradores, respecte les indemnitzacions pagades com a conseqüència de les pòlisses de les assegurances de vida contractades per persones residents a Catalunya.
La disposició addicional tercera del Llibre segon de l'esmentat Codi tributari de Catalunya, relativa a l'obtenció d'informació per l'Agència Tributària de Catalunya, regula en el seu punt 4, aquesta obligació formal de subministrament d'informació.
D'acord amb l'esmentat article 153 de la Llei 5/2017, la transmissió de la informació per part dels obligats tributaris, es farà en la forma i els terminis que determini l'ordre de la persona titular del departament competent en matèria d'hisenda.
La presentació del model que aprova aquesta Ordre s'ha de realitzar telemàticament, a través de la seu electrònica de l'Agència Tributària de Catalunya.
El model de la declaració es pot obtenir en aquesta seu electrònica.
El termini de presentació del model 673 serà de l'1 al 31 de març de cada any i s'inclourà la informació relativa a l'any natural anterior.
En cas que s'hagi presentat una declaració informativa que contingui errors o omissions, la persona obligada podrà presentar una nova declaració referida al mateix període, la qual tindrà sempre el caràcter de substitutiva i reemplaçarà la presentada amb anterioritat.
- Camp de 5 dígits integrat per una lletra seguida de 4 xifres
- Camp de 4 dígits amb un valor igual o superior a 2017
Només en el cas de declaració substitutiva
Aquest bloc s'ha d'emplenar per a cadascuna de les pòlisses de les assegurances de vida contractades amb assegurats residents a Catalunya:
Import en euros, amb dos decimals